Kalmar (grofovija)

Grofovija Kalmar (švedski: Kalmar län) je jedna od 21 grofovije na koji je Švedska administrativno podjeljena, koja leži na jugoistoku zemlje. Geografija Grofovija Kalmar ima dva različita dijela, kopneni, koji se prostire po istočnom dijelu tradicionalne pokrajine Småland i otočni koji leži na otoku i pokrajini Öland, koji je razdvojen dugačkim i uskim Kalmarskim tjesnacem. Kalmar graniči sa grofovijama Kronoberg, Jönköping, Blekinge i Östergötland a na istoku sa Baltičkim morem. Kalmar ima površinu od 11,219 km² u kojoj živi 233,536 stanovnika. Valoviti teren grofovije pokriven je najvećim dijelom šumama, a na zapadu ima i močvara. Za razliku od tog kraj uz obalu, ima plodne oranice i velike pašnjake na kojima se uzgajaju ovce i muzne krave. Privreda Vodeća industrija grofovije je drvnoprerađivačka, koja proizvodi šibice i namještaj, ali ima i tvornica koje proizvode staklo i metalnu robu. Pored Kalmara, koji je administrativni centar grofovije, veći urbani centri na kopnu su Västervik, Oskarshamn, Nybro, Hultsfred i Vimmerby, i Borgholm na otoku Öland. Reference Vanjske veze Službene stranice Grofovije Kalmar (sv) Kalmar na portalu Encyclopædia Britannica (en)